cy es es en es cy cy ca en cy nl en cy su cy en cy es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy cy cy cy cy cy es cy cy cy cy cy cy cy cy cy cy cy cy cy cy cy fr cy nl cy la es cy nb cy en cy cy cy cy cy su cy ceb cy cy ca en cy nl en cy su cy su cy es es en es
Cloddio Mawr Caerdydd | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Mae prosiect archeoleg a threftadaeth yng Nghaerdydd wedi ennill un o brif wobrau’r wlad. Ac mae arweinydd y tîm am i’r cyhoedd  ymuno â’r archeolegwyr  ar gyfer ‘cloddiad mawr Caerdydd’ i archwilio un o fryngaerau hynafol mwyaf Cymru yr haf hwn.
Y llynedd, ymunodd 1,000 o bobl  âg arbennigwyr i balu amddiffynfa Caerau o’r Oes Haearn yn un o faestrefi Caerdydd a’r  wythnos ddiwethaf fe ennillodd y cynllun yma- cynllun CAER-un o brif wobrau’r DU am y prosiect hanes a threftadaeth gorau yn y wlad.
Derbyniodd cyd-gyfarwyddwr y prosiect Dr Dave Wyatt o Brifysgol Caerdydd wobr o £2,500 mewn seremoni yn y Ganolfan Cenedlaethol Cydlynu Ymgysylltiadau â’r Cyhoedd  yn Lundain. Roedd mwy na 200 o prosiectau cyffelyb drwy Brydain yn cystadlu ond prosiect Caerdydd aeth a hi.
Dadorchuddio’r gorfennol i lywio’r dyfodol
Eleni, mae’r trefnwyr yn gobeithio y bydd dwywaith gymaint o bobl yn archwilio gorffennol cynhanesyddol y ddinas a chael profiad o’r ymchwil archeolegol fwyaf arloesol.
Bydd trigolion, myfyrwyr ysgol a gwirfoddolwyr yn ymuno â sefydliad lleol, Gweithredu yng Nghaerau a Threlái (ACE) am wythnos o weithgareddau i ddadorchuddio’r gorffennol a helpu llywio dyfodol y gymuned leol.
Bydd Prosiect Treftadaeth Ailddarganfod Caerau a Threlái (prosiect Treftadaeth CAER), a gynhelir o 30 Mehefin hyd 25 Gorffennaf, yn gweld gwirfoddolwyr yn gweithio gydag archeolegwyr proffesiynol o Brifysgol Caerdydd i gloddio rhan go fawr o’r safle, yn palu’n ddwfn i ddadorchuddio’n treftadaeth tra’n dysgu sgiliau newydd a meithrin cysylltiadau lleol cadarn.
Bryngaer Caerau  yw un o safleoedd treftadaeth mwyaf a phwysicaf Caerdydd, er mai ychydig o bobl sy’n ymwybodol ei bod yn bodoli hyd yn oed. Mae ‘cloddiad mawr’ eleni yn dilyn darganfyddiadau nodedig a wnaed yn ystod y cloddiad cymunedol mawr cyntaf ym mis Gorffennaf 2013. Mae cloddiadau wedi datgladdu:
•             5 o dai crwn mawr o’r Oes Haearn, ffordd, casgliadau helaeth o grochenwaith o’r Oes Haearn a Rhufeinig a glain gwydr addurnedig o’r Oes Haearn.
•             Tystiolaeth sy’n dangos bod anheddiad yn y safle wedi ymestyn o’r Oes Efydd drwodd i’r oes Rufeinig hwyr a thu hwnt.
•            Hadau llosgedig ac esgyrn anifeiliaid sydd wedi cadw’n dda, yn dangos bod deiliaid cynhanesyddol Caerdydd wedi cadw gwartheg, defaid, moch a cheffylau a’u bod yn tyfu ceirch, barlys a gwenith.
A all 2,000 o bobl archwilio 2,000 o flynyddoedd o hanes mewn cwta fis?Dywedodd cydlynydd Prosiect Treftadaeth CAER, Olly Davis: ‘Yn ystod cloddiad 2013, fe wnaeth dros 1,000 o bobl leol ymweld â’r cloddiad wrth iddo fynd rhagddo, ac roedd 120 yn ymwneud yn uniongyrchol â’r gwaith archeolegol. Ein her eleni yw denu dwywaith gymaint o ymwelwyr a chael pobl De Cymru i werthfawrogi’r safle rhyfeddol hwn a dathlu’r cymunedau nodedig sy’n byw yn ei gysgod.
Mae ‘Prosiect Treftadaeth CAER yn croesawu cyfraniad ac ymglymiad pawb o bob cefndir. Gwahoddir pobl leol yn gynnes i ymweld a chymryd rhan yn yr ail dymor hwn. I gyfranogi, ewch i wefan Prosiect Treftadaeth CAER (www.caerheritageproject.com) neu cysylltwch â ni ar Facebook neu Twitter.’
Ychwanegodd Dave Wyatt, cyd-gyfarwyddwr Prosiect Treftadaeth CAER: ‘Nod y prosiect yw gosod y bobl leol wrth galon yr ymchwil archeolegol, gan helpu pobl Caerau a Threlái i ailgysylltu â gorffennol hynod ddifyr y safle a’i wneud yn berthnasol i’r presennol. Rydym hefyd eisiau datblygu cyfleoedd addysgol a herio stereoteipiau di-sail sydd wedi’u cysylltu â’r rhan hon o Gaerdydd.’
‘Mae eleni yn arbennig o gyffrous am fod y cloddiad yn rhan o ŵyl ehangach Clymu Cymunedau a gynhelir ym Mae Caerdydd ar 1 a 2 Gorffennaf, yn dathlu cydweithredu rhwng y brifysgol a’r gymuned o bob cwr o’r DU. Mae’r ŵyl hon yn cynnwys mentrau eraill prosiect Treftadaeth CAER, fel arddangosfa ryngweithiol o ffotograffau lleol o Gaerau a Threlái yn Amgueddfa Werin Cymru Sain Ffagan, cyfres o sgriniadau am gloddiad cymunedol y llynedd, a gorymdaith baneri gymunedol gyda dawnsio a cherddoriaeth stryd yn y Bae.”
Bydd Cloddiadau Caerau 2 yn dechrau ar 30 Mehefin 2014. I gael mwy o wybodaeth, ewch i’r wefan.
BETH SY’N DIGWYDD YM MIS GORFFENNAF YN YSTOD Y CLODDIADAU? Cliciwch yma am amserlen.
A chofiwch wylio rhaglen ‘Olion :Palu am hanes’ nos Fawrth a Nos Iau 8.25pm ar  S4C.
Archeoleg  ·  Caerau  ·  Trelai
sylw ar yr adroddiad yma
Darllen pellach a awgrymir
Cyfres newydd yn codi hanes y Cymry o’r pridd
© Hawlfraint 2019 POBL CAERDYDD. Cedwir Bob Hawl.